Valters Brauns

Valters Brauns (;  Sidneja —  Lasvegasa) bija Austrālijā dzimis ASV starptautiskais lielmeistars šahā (1970).

 Biogrāfija 
Piedzimis Sidnejā. Viņa tēvs bijis amerikānis, bet māte - austrāliete. 1968. gadā kļuvis par Austrālijas šaha čempionāta uzvarētāju un līdz 1973. gadam starptautiskajos turnīros, tajā skaitā divās Pasaules šaha olimpiādēs, pārstāvējis Austrāliju. Vēlāk sešas reizes (1974, 1975, 1977, 1980, 1981, 1983) uzvarējis ASV šaha čempionātos, atkārtojot Roberta Fišera un Semjuela Reševska rekordu.The US chess championship Labi spēlējis šaha turnīros pēc Šveices sistēmas un trīs reizes uzvarējis ASV atklātajos čempionātos, septiņas reizes turnīrā American Open un 11 reizes turnīrā National Open Championship, kā arī 1991. gadā uzvarējis Kanādas atklātajā šaha turnīrā, bet 1974. gadā bijis pirmais plašā starptautiskā šaha turnīrā Kalifornijā.Lone Pine (1974)
Trīs reizes piedalījies Pasaules šaha čempiona nosaukuma izcīņas cikla starpzonu turnīros, kur lielāko panākumu guvis 1985. gadā Meksikā, kad ieņēmis 9. vietu.1985 Taxco Interzonal Tournament Par panākumiem turnīros FIDE 1969. gadā Braunam piešķīrusi starptautiskā meistara (IM), bet 1970. gadā - starptautiskā lielmeistara (GM) nosaukumu.

Sekmīgi pārstāvējis Austrālijas un ASV komandas Pasaules šaha olimpiādēs, kurās piedalījies 6 reizes (1970-1974, 1978, 1982-1984). Komandu vērtējumā izcīnījis 4 bronzas (1974, 1978, 1982, 1984) medaļas, bet individuālajā vērtējumā izcīnījis bronzas (1972) medaļu.OlimpBase :: Men's Chess Olympiads :: Walter Shawn Browne

2003. gadā uzņemts ASV šaha slavas zālē, bet 2005. gadā uzvarējis ASV senioru šaha čempionātā. Līdz pat sava mūža beigām piedalījies šaha turnīros. Miris pēkšņā nāvē pēc dalītās 9.-15. vietas Lasvegasas starptautiskajā šaha festivālā.

 Atsauces 

 Ārējās saites 

Kategorija:1949. gadā dzimušie
Kategorija:2015. gadā mirušie
Kategorija:ASV šahisti
Kategorija:Austrālijas šahisti
Kategorija:Sidnejā dzimušie